Source: https://www.svps.sk/zvierata/dovoz_vyvoz_poplatky.asp
Timestamp: 2020-05-26 10:25:10+00:00
Document Index: 1751417

Matched Legal Cases: ['§ 7', '§ 8', '§ 8', '§ 8', '§ 9', '§ 7', '§ 9', '§ 10', '§ 11', '§ 11', '§ 7', '§ 7', '§ 7', '§ 8', '§ 9', '§ 10']

Vyberanie poplatkov za vykonávanie veterinárnych kontrol na hraničných inšpekčných staniciach s platnosťou od 1.1.2008
Živé zvieratá \ Informácie pre dovozcov, vývozcov, obchodníkov s členskými štátmi EU, prepravcov
aktualizované dňa 3. marca 2016
Poplatky za veterinárne kontroly na hraničných inšpekčných staniciach sa od 1.1.2008 vyberajú podľa Prílohy V nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a starostlivosti o zvieratá (Mimoriadne vydanie Ú. v. EÚ, kap. 3/zv. 45) v platnom znení a Nariadenia vlády SR č. 615/2007 Z. z., ktorým sa vydáva sadzobník poplatkov za vykonávanie veterinárnych kontrol (ďalej len „sadzobník poplatkov“)
Poplatky pri dovoze živých zvierat a produktov z tretích krajín a prevoze produktov a živých zvierat cez štáty Európskeho spoločenstva sa realizujú nasledovne:
pri dovoze mäsa (§ 7 písm. a) až c) sadzobníka poplatkov)
pri dovoze produktov rybolovu ( § 8 ods.1 písm. a) až c), § 8 ods.2 písm. a) až d) a § 8 ods.3 sadzobníka poplatkov)
pri dovoze mäsových výrobkov, mäsa z hydiny, zveriny, králičieho mäsa, zveriny zo zveri z farmových chovov, živočíšnych vedľajších produktov a krmív živočíšneho pôvodu ( § 9 ods. 1 písm. a) až c) sadzobníka poplatkov, pričom ide o iné produkty živočíšneho pôvodu ako sú produkty uvedené v § 7 a 8 sadzobníka poplatkov; § 9 ods. 2 písm. a) až d) sadzobníka poplatkov sa využíva v prípade ak ide o dovoz produktov uvedených v odseku 1 prepravovaných ako zlomkové zásielky vo veľkom)
pri prevoze produktov a živých zvierat cez štáty Európskeho spoločenstva ( podľa § 10 sadzobníka poplatkov)
pri dovoze živých zvierat ( § 11 ods. 1 písm. a) až c) sadzobníka poplatkov - dovoz zásielky hovädzieho dobytka, koňovitých, ošípaných, oviec, kôz, hydiny, králikov, malej pernatej zveri alebo drobnej zveri, diviakov a prežúvavcov; § 11 ods. 2 písm. a) a b) sadzobníka poplatkov - dovoz zásielky živých zvierat okrem druhov uvedených v odseku 1 a druhov uvedených v rozhodnutí Komisie č. 97/794/ES z 12. novembra 1997, ktorým sa ustanovujú určité podrobné pravidlá pre uplatňovanie smernice Rady 91/496/EHS týkajúce sa veterinárnych kontrol zvierat, ktoré sa majú dovážať z tretích krajín (Mimoriadne vydanie Ú. V. EÚ, kap. 3/zv. 22).
Poplatky podľa § 7, 8, 9, 10 a 11 sadzobníka poplatkov sa vyberajú na hraničných inšpekčných staniciach (ďalej len „HIS“) a uhrádza ich osoba zodpovedná za náklad (napr. dovozca, prepravca alebo ich colný deklarant). Pokiaľ ide o prevoz produktov a živých zvierat cez štáty Európskeho spoločenstva, poplatky sa vyberajú len na vstupných hraničných inšpekčných staniciach.
Sadzby jednotlivých poplatkov pri dovoze z tretích krajín a prevoze cez štáty Európskeho Spoločenstva sú uvedené v prílohe
Výber poplatkov sa uskutočňuje na HIS:
Poplatky za veterinárnu kontrolu sa vyberajú:
v hotovosti, alebo
v mimoriadnych prípadoch úhradou faktúry na základe zmluvy uzatvorenej medzi dovozcom a ŠVPS SR.
Pre uzatvorenie zmluvy je potrebná:
žiadosť dovozcu o uzatvorenie zmluvy
súhlasné odporučenie vedúceho HIS, ktorého obsahom je analýza predchádzajúcich aktivít príslušného dovozcu, ktorá spočíva najmä v hodnotení doteraz uskutočnených dovozov t.j. sortimente dovozových položiek, frekvencii a objeme dovozov za posledné 2 roky, doterajšej splatnosti príjmových pokladničných dokladov, osobné skúsenosti inšpektorov s firmou a ďalšie skúsenosti so spoluprácou.
Za správnosť výšky všetkých poplatkov zodpovedá veterinárny inšpektor.
nariadenia Európskeho parlamentu a Rady (ES) č. 882/2004 z 29.apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva
a predpisov o zdraví zvierat a starostlivosti o zvieratá (Mimoriadne vydanie Ú. V. EÚ, kap. 3/zv. 45) v platnom znení (Poplatky pri dovoze a prevoze cez štáty Európskeho spoločenstva )
Označenie Položka EUR Jednotka
§ 7, 8, 9
Dovoz mäsa, produktov rybolovu a iných výrobkov
§ 7 Mäso
písm. a) zásielka mäsa do 6 ton 55,000 zásielka
písm. b) za každú aj začatú tonu nad 6 ton do 46 ton 9,000 tona
písm. c) zásielka mäsa nad 46 ton 420,000 zásielka
§ 8 Produkty rybolovu
ods.1písm.a) zásielka rybie výrobky do 6 ton 55,000 zásielka
písm. c) zásielka rybích výrobkov nad 46 ton 420,000 zásielka
ods.2písm.a) zlomkové zásielky vo veľkom do 500 ton 600,000 plavidlo
písm. b) zlomkové zásielky vo veľkom do 1 000 ton 1 200,000 plavidlo
písm. c) zlomkové zásielky vo veľkom do 2 000 ton 2 400,000 plavidlo
písm. d) zlomkové zásielky vo veľkom viac ako 2 000 ton 3 600,000 plavidlo
ods.3 prvých 50 ton v mesiaci za každú tonu 1,000 tona
za každú ďalšiu aj začatú tonu 0,500 tona
§ 9 Mäsové výrobky, mäso z hydiny, zveriny, králičie mäso,
zverina zo zveri z farmového chovu, živočíšne vedľajšie
produkty a krmivá živočíšneho pôvodu
ods.1písm.a) zásielka do 6 ton a potom 55,000 zásielka
písm. c) zásielka nad 46 ton 420,000 zásielka
§ 10 Prevoz produktov a živých zvierat cez štáty
Úradná kontrola pri prevoze a k tomu pripočítať 30,000 sadzba
za každých 15 min.času stráveného na výkone kontroly
každého na kontrole zúčastneného inšpektora 20,000 1/4 hod.
Hovädzí dobytok, koňovité, ošípané, ovce, kozy, hydina
králiky,malá pernatá zver alebo drobná zver, diviaky
a prežúvavce
Živé zvieratá okrem druhov uvedených v odseku 1 a
rozhodnutí Komisie č. 97/794/ES
ods.2písm.a) zásielka do 46 ton 55,000 zásielka
písm. b) zásielka nad 46 ton 420,000 zásielka